Diari Oficial de la Generalitat Valenciana


Sumari del DOGV 7977, del 10-02-2017 (2017/936)

RESOLUCIÓ d'1 de febrer de 2017, del president de l'Agència Valenciana del Turisme, per la qual es dóna publicitat a l'Acord del Comité de Direcció de l'entitat de 30 de gener de 2017, pel qual es designa personal directiu de l'Agència Valenciana del Turisme.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7977

Data del DOGV
:   10-02-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/936


Data del document
:   01-02-2017

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme

RESOLUCIÓ d'1 de febrer de 2017, del president de l'Agència Valenciana del Turisme, per la qual es dóna publicitat a l'Acord del Comité de Direcció de l'entitat de 30 de gener de 2017, pel qual es designa personal directiu de l'Agència Valenciana del Turisme. [2017/936]  
En data 20 de setembre de 2016 es va sol·licitar a la Conselleria d'Hisenda i Model Econòmic l'emissió d'una resolució individualitzada de classificació de l'entitat Agència Valenciana del Turisme de la Generalitat Valenciana, d'acord amb els grups establits en l'Ordre 5/2016, de 13 de setembre, de la Conselleria d'Hisenda i Model Econòmic, per la qual es concreten els requisits dels criteris continguts en l'article 4 del Decret 95/2016, de 29 de juliol, del Consell, de regulació, limitació i transparència del règim de personal que ocupa llocs de caràcter directiu del sector públic instrumental de la Generalitat.  
  
Mitjançant una resolució de 26 de setembre de 2016, la Direcció General de Sector Públic, Model Econòmic i Patrimoni va acordar la classificació de l'entitat de dret públic de la Generalitat Agència Valenciana del Turisme en el grup II de les entitats de dret públic i entitats públiques empresarials pertanyents a altres sectors, i va autoritzar a aquesta entitat la designació d'un màxim de dos directius del personal directiu esmentat en l'apartat 3 de l'article 2 del Decret 95/2016, de 29 de juliol.  
En data 28 de setembre de 2016 es va sol·licitar a la Conselleria d'Hisenda i Model Econòmic l'autorització prèvia per a la cobertura de dos llocs directius autoritzats per la Direcció General de Sector Públic, Model Econòmic i Patrimoni. La contractació va ser autoritzada mitjançant una resolució de la Direcció General de Pressupostos de 16 de novembre de 2016 per al lloc de cap de Comunicació i Relacions Institucionals, i mitjançant una resolució de la Direcció General de Pressupostos de 26 de gener de 2017 per al lloc de director/a d'Estratègia Territorial Turística.  
En la reunió celebrada pel Comité de Direcció de l'Agència Valenciana del Turisme el 30 de gener de 2017 es va aprovar, conforme al Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat, la designació del següent personal directiu de l'entitat:  
Cristina Guijeño Miró, amb NIF 483\*\*\*\*\*\*, en el lloc de cap de Comunicació i Relacions Institucionals.  
José Manuel Gisbert Querol, amb NIF 733\*\*\*\*\*\*, en el lloc de director d'Estratègia Territorial Turística.  
  
La formalització dels respectius contractes de treball s'ha realitzat el dia 1 de febrer de 2017 mitjançant la subscripció del corresponent contracte d'alta direcció, d'acord amb el que disposa l'article 3 del Decret 95/2016, de 29 de juliol, del Consell, de regulació, limitació i transparència del règim del personal directiu del sector públic instrumental de la Generalitat.  
D'acord amb el que estableix l'apartat 2 de l'article 3 del Decret 95/2016, de 29 de juliol, del Consell, és procedent la publicació de la present resolució en el Diari Oficial de la Generalitat Valenciana perquè se'n prenga coneixement públic.  
  
València, 1 de febrer de 2017.- El president de l'Agència Valenciana del Turisme: Francesc Colomer Sánchez.